## Obračun plaće

**Važni pojmovi vezani uz plaću**

1. **Bruto plaća** je sveukupna naknada zaposlenika za uloženi rad i postignute rezultate. Ona sadrži neto plaću, doprinose iz plaće, porez na dohodak, prirez i neto plaću. Jednaka bruto plaća ne znači obavezno i jednaku neto plaću.
2. **Doprinosi iz plaće** (ukupno 20%) Doprinosi iz plaće su obavezni, plaća ih poslodavac i osnovica za te doprinose je bruto plaća. Oni iznose 20 % bruto plaće (prema trenutno važećim propisima) i sadrže
   * + - 1. Doprinos za mirovinsko osiguranje I stup 15 % (bruto \* 0,15)
         2. Doprinos za mirovinsko osiguranje II stup 5 % (bruto\*0,05)

Doprinosi iz I stupa idu u državni fond za mirovinsko osiguranje, dok doprinosi iz II stupa idu u Fond mirovinskog osiguranja koji zaposlenik sam bira (Raiffeisen, Plavi fond, Allianz itd). Oba stupa su obavezna i sastavni su dio bruto plaće! Postoji i III stup mirovinskog osiguranja, ali on nije obavezan, zaposlenik sam odlučuje hoće li ga uplaćivati i u kojem iznosu kako bi si poboljšao buduću mirovinu. Postoje poslodavci koji zaposlenicima uplaćuju i taj treći stup. On nije sastavni dio bruto plaće!

1. **Dohodak** zovemo iznos koji dobijemo kad od bruto plaće oduzmemo doprinose.
2. **Osobne olakšice** (računanje neoporezivog dijela plaće). Svaki zaposlenik ima pravo da na dio dohotka ne plaća porez. Računanje neoporezivog dijela plaće je preko faktora, pri čemu promjena vrijednosti faktora mijenja neoporezivi dio plaće. Osnovni osobni odbitak je faktor 1 i njemu je trenutno vrijednost 2600 kn i to je minimalni neoporezivi dio plaće zaposlenika tj. neoporezivi dio plaće osobe koja nikoga ne uzdržava. Neoporezivi dio plaće ovisi o obiteljskoj situaciji tj. o broju uzdržavanih članova obitelji, pa i o njihovom zdravstvenom statusu. Sve se izražava pomoću faktora a **faktori se zbrajaju.**

|  |  |  |  |
| --- | --- | --- | --- |
| **Osobni odbici** | | | |
| Osnov osobnog odbitka | Faktor ili % | Mjesečni osobni odbitak | |
| Osnovni osobni odbitak | 1.0 ili 100% |  | 2600 |
| Uzdržavani član | 0.5 ili 50% |  | 1300 |
| Prvo dijete | 0.5 ili 50% |  | 1300 |
| Drugo dijete | 0.7 ili 70% |  | 1820 |
| Treće dijete | 1 ili 100% |  | 2600 |
| Četvrto dijete | 1.4 ili 140% |  | 3640 |
| Dodatak za djelomičnu invalidnost | 0.3 ili 30% |  | 780 |
| Dodatak za 100% invalidnost | 1.0 ili 100% |  | 2600 |

1. **Porezna osnovica** - osnovica za računanje poreza na dohodak.

Porezna osnovica = dohodak - osobni odbici (olakšice). Računamo 3-4.

**6. Porez** - Porez na dohodak se plaća ovisno o visini porezne osnovice i uplaćuje se u državni proračun, uz PDV je glavni izvor prihoda države, a služi za financiranje općih potreba društva

Na poreznu osnovicu do 2200 kn plaća se porez po stopi 12 %. Na poreznu osnovicu veću od 2200 kn a manju od 13200 kn plaća se porez po stopi 25%. Na poreznu osnovicu veću od 13200 kn plaća se porez po stopi 40% .

**7. Prirez -** Osnovica za plaćanje prireza je ukupan porez. Prirez se uplaćuje u gradski ili općinski proračun i služi za financiranje zajedničkih lokalnih potreba. Plaća se u mjestu prebivališta. Visinu prireza (izražen u postocima od ukupnog poreza) određuje gradska ili općinska skupština.

**8. Neto plaća** je dio plaće koju radnik prima na ruke. Računamo: bruto - doprinosi - porez - prirez. Ili: dohodak - (porez +prirez) (3-6-7)

**9. Doprinosi na plaću** - obavezni, plaća ih poslodavac na bruto plaću. 15% HZZO, 1,7% ozljede na radu i 0,5 % zapošljavanje. Računamo: bruto\*0,172

Beli Manastir 1%

Benkovac 5%

Bistra 10%

Bjelovar 12%

Bol 10%

Crikvenica 10%

Čakovec 10%

Delnice 5%

Dubrovnik 15%

Duga Resa 5%

Dugo Selo 9%

Karlovac 12%

Korčula 6%

Kutina 12%

Labin 6%

Lastovo 3%

Makarska 10%

Marija Gorica 10%

Medulin 5%

Novi Marof 10%

Osijek 13%

Pula 7,5%

Rovinj 6%

Sinj 8%

Split 10%

Varaždin 10%

Zagreb 18%

**Zadaci (primjeri zadataka sa pisane provjere znanja):**

**1. (2 boda) Porez je 153,6 kn. Izračunaj prirez za radnika iz a) Zagreba, b) Makarske**

Rješenje: a) 153,6\*0,18=27,65 b) 153,6\*0,1=15,36

**2. (3 boda) Koliko iznosi osobni odbitak ako zaposlenik ima bruto plaću 6000, nema djece, uzdržavanih članova i potpuno je zdrav. Izračunaj poreznu osnovicu.**

Rješenje: Osobni odbitak iznosi 2600.

MIO I=6000\*0,15=900

MIO II=6000\*0,05=300

Dohodak=6000-900-300=4800

Porezna osnovica=4800-2600=2200

**3. (2 boda) Koliki su osobni odbici ako zaposlenik ima bruto plaću 8600 kn i ima troje djece. ?**

Rješenje: 1 osnovni osobni odbitak + 0,5 prvo dijete + 0,7 drugo dijete + 1 treće dijete = 3,2\*2600=8320 kn

**4. Izračunaj porez, ako je porezna osnovica**

a) (1 bod) 1280 kn

2) (2 boda) 3200 kn

3) (3 boda) 15500 kn

Rješenje: a) 1280\*0,12=153,6 b) 3200=2200+(3200-2200)=2200\*0,12+1000\*0,25=264+250=514

c) 15500= 2200+(13200-2200)+(15500-13200) =2200 \*0,12+11000\*0,25+2300\*0,40=264+2750+920=3934

**5. (2 boda) Bruto plaća je 9650. Izračunaj doprinose iz plaće.**

Rješenje: MIO I=9650\*0,15=1447,50 kn; MIO II=9650\*0,05=482,5. Doprinosi su MIO I + MIO II = 1930 kn

**6.(1 bod) Izračunaj doprinose na plaću, ako je bruto plaća 15.465,00 kn, a neto plaća 11199,36 kn.**

Rješenje: Doprinosi na plaću: bruto\*0,172 = 15465\*0,172=2659,98 kn

**7. (12 bodova) Maja je iz Karlovca, ima dvoje djece. Izračunaj neto plaću, ako je bruto 9648 kn.**

|  |  |  |
| --- | --- | --- |
|  |  | Zadatak 7. |
| 1 | **Bruto plaća** |  |
| 2 | **Doprinosi iz plaće (MIO I + MIO II)** |  |
|  | Mio I stup 15% |  |
|  | Mio II stup 5% |  |
| 3 | **Dohodak (1-2)** |  |
| 4 | **Ukupne osobne olakšice** |  |
|  | izračun olakšica |  |
| 5 | **Porezna osnovica (3-4)** |  |
| 6 | **Porez** |  |
|  | 12 % do 2200 kn |  |
|  | 25% od 2200 kn do 13.200 kn |  |
|  | 40 % preko 13200 kn |  |
| **7** | **Prirez na porez** |  |
| **8** | **Neto plaća (3-6-7)** |  |
| **9** | **Doprinosi na plaću 17,2%** |  |
| **10** | **Ukupan trošak plaće (1+9)** |  |

Bodovi: 12, 13, 14, 15, 16 - dovoljan (2); 17, 18, 19, 20 - dobar (3), 21, 22, 23, 24 - vrlo dobar (4), 25, 26, 27, 28 - odličan (5)